ร้านกาแฟเล็กๆของเมืองกำแพงเพชร(ที่ตอนนี้มีเมนูอาหารฝรั่งเข้ามาเพิ่มและต้องมาลองชิมโอกาสหน้า)ตกแต่งแนวโมเดิร์นเล่นสีสดๆเด่นๆแต่อบอุ่นน่ารัก แถมบาริสต้าที่นี่ชงกาแฟเข้มได้ถูกใจเหลือเกิน เพื่อนเจ้าถิ่นผู้ยังไม่ต้องการความตื่นตัวสั่งนมร้อนไปหนึ่งแก้ว ส่วนเราจัดอเมริกาโน่เย็นไม่ใส่น้ำตาลอีกหนึ่ง แค่อึกแรกที่ชิมก็บอกตัวเองเลยว่ามันใช่แล้ว ตื่นเถิดชาวไทย เพราะรสที่เข้ม ขม หอม ที่โดนใจจริงๆแก้วนี้คงไม่สามารถดูดพรวดเดียวหมดได้เหมือนร้านอื่นๆเพราะมันเข้มมากจริงๆ ระหว่างจิบกาแฟไปคุยไปก้ได้กลิ่นชีสมาจากครัว คราวหน้าต้องมาลองชิมอาหารที่นี่ดูมั่งละล่ะ